มัททีอัส รุสต์

**มัททีอัส รุสต์** () เป็นนักบินชาวเยอรมัน ใน ค.ศ. 1987 ขณะที่เขาเป็นเพียงนักบินสมัครเล่นวัยรุ่น เขาได้บินจากกรุงเฮลซิงกิ ประเทศฟินแลนด์ ไปยังกรุงมอสโก โดยไม่ได้รับอนุญาต ตามคำกล่าวอ้างของรัสเซีย เขาถูกติดตามหลายครั้งโดยกองกำลังป้องกันภัยทางอากาศของโซเวียต และเจ้าหน้าที่ควบคุมการจราจรทางอากาศพลเรือน รวมถึงเครื่องบินขับไล่สกัดกั้นของกองทัพอากาศโซเวียต อย่างไรก็ตาม เครื่องบินขับไล่ของโซเวียตไม่ได้รับอนุญาตให้ยิงเขาตก และเครื่องบินของเขาก็ถูกเข้าใจผิดว่าเป็นเครื่องบินฝ่ายเดียวกันหลายครั้ง นอกจากนี้ วันที่ 28 พฤษภาคม ค.ศ. 1987 ยังเป็นวันพิทักษ์ชายแดน ทำให้เจ้าหน้าที่รักษาความปลอดภัยหลายคนขาดความระมัดระวัง เขาได้นำเครื่องลงจอดบนสะพานบอลชอยมอสคโวเรตสกี ถัดจากจัตุรัสแดงใกล้กับพระราชวังเครมลินในเมืองหลวงของสหภาพโซเวียต

รุสต์กล่าวว่าเขาต้องการสร้าง "สะพานสมมติ" ไปสู่โลกตะวันออก และเที่ยวบินของเขามีจุดมุ่งหมายเพื่อลดความตึงเครียดและความหวาดระแวงระหว่างทั้งสองฝ่ายในสงครามเย็น รุสต์ถูกศาลตัดสินจำคุก 4 ปีในค่ายแรงงานระบอบทั่วไปในข้อหาละเมิดกฎระเบียบการข้ามพรมแดนและการจราจรทางอากาศ รวมถึงการยั่วยุให้เกิดสถานการณ์ฉุกเฉินจากการลงจอดของเขา หลังจากถูกจองจำได้ 14 เดือน เขาได้รับการอภัยโทษโดยอันเดรย์ โกรมืยโค ประธานคณะผู้บริหารสูงสุดสภาโซเวียตสูงสุด และได้รับการปล่อยตัวในที่สุด

การบินของรุสต์ผ่านระบบป้องกันภัยทางอากาศที่เชื่อกันว่าไม่มีใครเจาะผ่านได้นั้น ส่งผลกระทบอย่างใหญ่หลวงต่อกองทัพโซเวียต และนำไปสู่การปลดเจ้าหน้าที่ระดับสูงหลายนาย ซึ่งรวมถึงรัฐมนตรีว่าการกระทรวงกลาโหม จอมพลแห่งสหภาพโซเวียต เซียร์เกย์ โซโคลอฟ และจอมพล อะเลคซันดร์ คอลดูนอฟ ผู้บัญชาการทหารสูงสุดของกองกำลังป้องกันภัยทางอากาศโซเวียต อดีตเสืออากาศนักบินขับไล่สมัยสงครามโลกครั้งที่สอง เหตุการณ์นี้ได้ช่วยเหลือมีฮาอิล กอร์บาชอฟ ในการดำเนินการตามนโยบายปฏิรูปของเขา โดยเปิดโอกาสให้เขาสามารถปลดเจ้าหน้าที่ทหารจำนวนมากที่ต่อต้านนโยบายของเขาได้อย่างชอบธรรม

## อ้างอิง

## แหล่งข้อมูลอื่น
* Excerpts of video capturing Rust's flying and landing in Moscow
* Rust in Red Square  (English) about the flight and the aftermath. Interview clips are embedded in a flash presentation. (October 2007)
* TV Interview 2007 on YouTube English interview in Danish news cast eng/eng subs (28 May 2007)
* Smithsonian's Air & Space Magazine: "The Notorious Flight of Mathias Rust" Comprehensive article about the flight and the political aftermath in Gorbachev's USSR (1 July 2005)
* Guardian: interview with Mathias Rust
* Where Are They Now?: Mathias Rust 
* The Cessna, registration number D-ECJB on display Deutsches Technikmuseum, Berlin
* Novaya Gazeta: РУСТ – ЭТО ПО-НАШЕМУ
* Washington Post: A Dubious Diplomat Washington Post article on Rust incident, aftermath, and Rust's life today.  (27 May 2007)
*  Mathias Rust, fly to the heart of USSR, by Jose Antonio Lozano 
* Danmarks Radio – "Rust in Red Square" interview, May 2007 
* 
* BBC article including original video of the landing.
* Mathias Rust Interview from the Love + Radio podcast

หมวดหมู่:บุคคลที่เกิดในปี พ.ศ. 2511
หมวดหมู่:บุคคลที่ยังมีชีวิตอยู่
หมวดหมู่:อุบัติเหตุทางการบินในปี พ.ศ. 2530
หมวดหมู่:อุบัติเหตุทางการบินในสหภาพโซเวียต
หมวดหมู่:บุคคลที่เปลี่ยนไปนับถือศาสนาฮินดู
หมวดหมู่:นักบินชาวเยอรมัน
หมวดหมู่:ประวัติศาสตร์สงครามเย็นของประเทศเยอรมนี
หมวดหมู่:ชาวเยอรมันที่ถูกจำคุกในสหภาพโซเวียต
หมวดหมู่:ความสัมพันธ์เยอรมนีตะวันตก–สหภาพโซเวียต
หมวดหมู่:การละเมิดน่านฟ้าสหภาพโซเวียต